Elfen Lied
Το Elfen Lied (ιαπωνικά: エルフェンリート, Χέπμπορν: "Erufen Rīto") είναι σειρά manga του σχεδιαστή και συγγραφέα Λιν Οκαμότο. Ξεκίνησε να δημοσιεύεται στο εβδομαδιαίο περιοδικό "Young Jump" της εκδότριας εταιρίας Shueisha από τον Ιούνιο του 2002 έως τον Αύγουστο του 2005. Αποτελείται από 107 κεφάλαια τα οποία εμπεριέχονται σε 12 αυτοτελείς τόμους τάνκοουμπον.

Η σειρά περιστρέφεται γύρω από το είδος των diclonius, ενός μεταλλαγμένου ανθρώπινου είδους, και μελετά την αλληλεπίδραση του με τους ανθρώπους. Επικεντρώνεται στη ζωή μιας έφηβης κοπέλας diclonius, της Kaede, και στα αποτελέσματα που είχε η ρατσιστική συμπεριφορά των ανθρώπων απέναντι της κατά τα παιδικά της χρόνια, η οποία της δημιούργησε ψυχολογικά προβλήματα και την ώθησε σταδιακά στο να μισήσει το ανθρώπινο είδος αναζητώντας συνεχώς την εκδίκηση. Η σειρά καταπιάνεται με διάφορα ανθρωπιστικά φαινόμενα όπως η κοινωνική αποξένωση, η προκατάληψη, η παρενόχληση/κακοποίηση ανήλικων παιδιών, η κρίση ταυτότητας, η ζήλια, η εκδίκηση και η μετάνοια, προσπαθώντας μέσα από αυτά να τονίσει την αξία της ανθρωπιάς. Είναι γνωστή για τις έντονες σκηνές βίας και αίματος που περιέχει, τη γυμνότητα των θηλυκών χαρακτήρων καθώς και για τη συναισθηματική αλλαγή των χαρακτήρων κατά την εξέλιξη της ιστορίας.

Το στούντιο Arms παρήγαγε συνολικά 13 τηλεοπτικά επεισόδια για το ομώνυμο anime και ένα επεισόδιο OVA, βασισμένα στην ιστορία του manga, τα οποία προβλήθηκαν για πρώτη φορά από την εταιρία AT-X από τον Ιούλιο έως τον Οκτώβριο του 2004. Το anime καλύπτει περίπου τη μισή ιστορία του manga. Οι δύο σειρές παρουσιάζουν αρκετές και σημαντικές διαφορές, ειδικά στο τέλος τους. Αυτό οφείλεται στο γεγονός ότι η παραγωγή των επεισοδίων ξεκίνησε πριν προλάβει να ολοκληρωθεί η ιστορία του manga, όπως επίσης και στο ότι το πλήθος των επεισοδίων που αποφασίστηκε να κατασκευαστούν δεν επαρκούσε για την ικανοποιητική παρουσίαση όλης της ιστορίας.

Ο τίτλος της σειράς είναι Γερμανικός και σημαίνει "Τραγούδι των Ξωτικών". Προέρχεται από το τραγούδι "Elfenlied" του Αυστριακού συνθέτη Ούγκο Βολφ, το οποίο στηρίζεται στο ομώνυμο ποίημα του Γερμανού ποιητή Έντουαρντ Μέρικε. Το τραγούδι αυτό ενέπνευσε τον Λιν Οκαμότο, ο οποίος μάλιστα το χρησιμοποιεί στη σειρά manga.
Q5287
ιαπωνικά
ORG
Q667558
Χέπμπορν
Concept
Q8274
manga
Concept
Q467750
Λιν Οκαμότο
PER
Q241996
τάνκοουμπον
Concept
None
Arms
UNK
Q994292
ομώνυμο anime
UNK
Q220898
OVA
Concept
None
"Elfenlied"
UNK
Q215747
Ούγκο Βολφ
PER
Q63699
Έντουαρντ Μέρικε
PER
Q467750
Λιν Οκαμότο
PER
Q214771
Elfen Lied
MEDIA
+12^^http://www.w3.org/2001/XMLSchema#decimal
12
NUMBER
+13^^http://www.w3.org/2001/XMLSchema#decimal
13
NUMBER
language of work or name
author
list of episodes
author
notable work